Хота 17. октобра 1856. оснива "ad hoc" комитет који се састоји од званичника са знањима и искуствима спољних послова. У новембру 1856, задао је члановима да дођу до решења у вези услова при отварању јапанских лука. Решења до којих су дошли су предложена иностраним званичницима што је довело до преговора и касније до потписивања Харисовог уговора 1858. године која је отворила шест лука за америчку трговину добивши право на екстратериторијалност. Позивајући се на информације које је добио у вези Другог опијумског рата, Хота је сматрао да би одбијање америчког конзула Хариса подстакао САД да подигну своје захтеве и одговоре насилним методама. Ипак за мирно проналажење решења и потписивање уговора требало је убедити цара Комеија да прихвати услове споразума. Током пута за Кјото Хота је нашао цара под утицајем Соно џои политике који је цео двор подржавао као идеју да странце треба истерати из Јапана (по потреби и силом) што је приморало Хоту да се необављеног посла врати у Едо. Поврх тога актуелни шогун Токугава Ијесада био је веома болестани и растржан у превирањима око његовог наследника. Са тим проблемима Хоту 21. јуна 1858. замењује Ии Наосуке који добија титулу "таироа".